CELEX: 32011D0715(01)
Language: el
Date: 2011-07-12 00:00:00
Title: Απόφαση του Συμβουλίου, της 12ης Ιουλίου 2011 , για τον διορισμό του αναπληρωτή του προέδρου του τμήματος προσφυγών του κοινοτικού γραφείου φυτικών ποικιλιών

15.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/17
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   για τον διορισμό του αναπληρωτή του προέδρου του τμήματος προσφυγών του κοινοτικού γραφείου φυτικών ποικιλιών
   2011/C 209/09
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1) και ιδίως το άρθρο 47 παράγραφος 1,
   Έχοντας υπόψη τον κατάλογο υποψηφιοτήτων που πρότεινε η Επιτροπή, στις 20 Απριλίου 2011, αφού έλαβε τη γνώμη του διοικητικού συμβουλίου του κοινοτικού γραφείου φυτικών ποικιλιών,
   Εκτιμώντας τα ακόλουθα:
   
               (1)
            
            
               Στις 17 Δεκεμβρίου 2007, το Συμβούλιο εξέδωσε την απόφαση 2007/858/ΕΚ (2) για τον διορισμό του κ. Paul Α.C.Ε. VAN DER KOOIJ ως προέδρου του τμήματος προσφυγών του κοινοτικού γραφείου φυτικών ποικιλιών και του κ. Timothy MILLETT ως αναπληρωτή του.
            
         
               (2)
            
            
               Μετά την παραίτηση του κ. Timothy MILLETT, η θέση του αναπληρωτή του προέδρου του τμήματος προσφυγών έμεινε κενή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κα Sari Kaarina HAUKKA, η οποία γεννήθηκε στις 12 Ιουλίου 1966, διορίζεται αναπληρώτρια του προέδρου του τμήματος προσφυγών του κοινοτικού γραφείου φυτικών ποικιλιών για διάστημα πέντε ετών.
   Η θητεία της αρχίζει να ισχύει από την ημερομηνία που θα αρχίσει να ασκεί τα καθήκοντά της. Η ημερομηνία αυτή θα καθοριστεί με συμφωνία του προέδρου και του διοικητικού συμβουλίου του εν λόγω γραφείου.
   Άρθρο 2
   Η παρούσα απόφαση αρχίζει να ισχύει την ημέρα εκδόσεώς της.
   
      Βρυξέλλες, 12 Ιουλίου 2011.
      
         
            Για το Συμβούλιο
         
         
            Ο Πρόεδρος
         
         J. VINCENT-ROSTOWSKI
      
   
   
      (1)  ΕΕ L 227 της 1.9.1994, σ. 1.
   
      (2)  ΕΕ L 337 της 21.12.2007, σ. 105.